Държавен вестник, бр. 44, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  44
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
РЕГИОНАЛНО СПОРАЗУМЕНИЕ 
относно радиотелефонната служба по вътреш­
ните водни пътища (RAINWAT) 
(Одобрено с Решение № 352 от 4 май 2012 г. 
на Министерския съвет. В сила за Репуб­
лика България от датата на подписването 
му – 18 април 2012 г.) 
Сключено между администрациите на 
следните страни: 
Австрия, Белгия, България, Хърватия, 
Чешката република, Франция, Германия, 
Унгария, Люксембург, Молдова, Черна гора, 
Холандия, Полша, Румъния, Сърбия, Слова­
кия и Швейцария.
ПРЕАМБЮЛ
В съответствие с чл. 6 на Радио правилата 
(РП) на Международния съюз за далекосъоб­
щения (МСД) долуподписаните делегати на ад­
министрациите на посочените държави, водени 
от желанието да прилагат общи принципи и 
правила за безопасност на хората и товарите 
по вътрешните водни пътища, считайки, че:
– хармонизирането на радиотелефонните 
служби ще допринесе за по-безопасно кора­
боплаване по вътрешните водни пътища,
– хармонизирането ще улесни по-ефикасна 
и ефективна употреба на радиоспектрума,
– хармонизирането също така ще допринесе 
за по-ефикасно и икономично изпълнение на 
корабния мениджмънт,
приеха с общо съгласие, подлежащо на 
последващо одобрение, това споразумение, 
следните разпоредби за радиотелефонната 
служба по вътрешните водни пътища на тях­
ната територия:
Комитет, наречен RAINWAT (РАИНВАТ), 
е създаден да администрира, хармонизира и 
оптимизира Регионалното споразумение.
Г л а в а  п ъ р в а
ТЕРМИНОЛОГИЯ
Определения
Член 1
В това споразумение термини, неполучили 
определения, запазват значението си, дадено 
им в Конституцията, Конвенцията и Радио 
правилата (РП) на Международния съюз за 
далекосъобщения (МСД).
А .  Р а д и о т е л е ф о н н а  с л у ж б а  и 
С и с т е м а  з а  а в т о м а т и ч н о  р а з п о з ­
н а в а н е  н а  п р е д а в а т е л и  ( A T I S )
Радиотелефонната служба по вътрешните 
водни пътища позволява установяването на 
радиовръзки за специфични цели чрез из­
ползване на съгласувани канали и съгласу­
вана експлоатационна процедура (категории 
радиослужба), използвайки ATIS.
Радиотелефонната служба по вътрешните 
водни пътища:
– Категория „кораб – кораб“,
Радиовръзки между корабни радиостанции.
– Навигационна информация,
Радиовръзки между корабни радиостанции 
и радиостанции на властите, отговорни за екс­
плоатационните служби по вътрешните водни 
пътища. Радиостанциите на посочените власти 
могат да бъдат или брегови, или подвижни.
– Кораб – пристанищни власти,
Радиовръзки между корабни радиостанции 
и радиостанции на властите, отговорни за 
експлоатационните служби в пристанищата 
по вътрешните водни пътища. Радиостанции­
те на посочените власти трябва да бъдат за 
предпочитане брегови (стационарни).
– Радиовръзки на борда, 
Вътрешни радиовръзки на борда на кораб 
или радиовръзки в група кораби, които са 
провлачвани или тласкани, а също така за 
подаване на инструкции при работа с буксир­
ното въже или при швартоване.
ATIS е система за автоматично разпозна­
ване на предаватели съгласно Приложение B 
на Европейски стандарт ETSI EN 300 698-1.
B .  Р а д а р
Система за радиоразпознаване, основана 
на сравнението между съответните канали с 
отразените радиосигнали или препредадени от 
позицията, която трябва да бъде определена.
Радарът, който се използва по вътрешните 
водни пътища, е част от радионавигационната 
служба и е предназначен за целите и безопас­
ната експлоатация на корабите.
C .  Н а з е м н а  с и с т е м а  з а  а в т о м а ­
т и ч н о  р а з п о з н а в а н е  н а  п р е д а в а ­
т е л и  ( A I S )
Комуникационна система, основана на 
протокол, използващ VHF морска мобилна 
лента за обмяна на навигационни данни.
Наземната система AIS е основана на мор­
ската система AIS съгласно Международната 
конвенция за опазване на човешкия живот на 
море от 1974 г. SOLAS, както е изменена от 
Международната морска организация (ИМО).
Речните информационни услуги (RIS) из­
ползват наземна система AIS. Системата AIS 
и радарът се допълват взаимно.